## Lisa 1. Hankelepingu eseme tehniline kirjeldus

**Hankija nimi:** Sillamäe Kesk tn 30 Spordikompleksi tuleohutuse projekteerimine

**Hanke nimetus:** Sillamäe Spordikompleksi Kalev hoone (Kesk tn 30) ehitusprojekti tuleohutus ja tulekahjusignalisatsiooni osa

**Hankija nimi**:

**Riigihanke nimetus**: Sillamäe Spordikompleksi Kalev hoone (Kesk tn 30) ehitusprojekti koostamine/ *Spordikompleksi Kalev. Päästeameti ettekirjutuse nr 7.2-6.4/1545 täitmine*

**RIIGIHANKE OBJEKT**

Käesoleva riigihanke objektiks on peatöövõtu korras hankedokumentides kirjeldatud projekteerimistööde (edaspidi: tööd) teostamine järgnevatel objektidel:

|  |  |
| --- | --- |
| **Objekt/aadress** | **Tehnilised näitajad** |
| Kesk tn 30, Sillamäe linn,    Ida-Viru maakond, Spordikompleks Kalev | Ehitusaasta: 1974  Kasutusotstarve: spordihall, võimla (kohtadega pealtvaatajatele)  Ehitisealune pind : 5 580 m 2  Suletud netopind: 7 459,9 m2  Korruste arv: 2 +1 |

**TELLIJA EESMÄRK**

Hankija eesmärgiks on kõrvaldada Ida-Eesti Päästekeskuse tuleohutusbüroo ettekirjutustes nr 7.2-6.4/1545 märgitud puudused. Selleks koostada ehitusprojekt koos ehitustööde maksumuse eelarvega vastavalt kehtivatele tehnilistele normidele, standarditele ja ettepanekus toodud tehnilisele kirjeldusele.

Projekt peab pakkuma lahenduse järgmisi probleemidele:

1. **Lahendada kogu hoone evakuatsioon selliselt, et inimesed saaksid kiiresti ja turvaliselt hoonest väljuda ning esitada Päästeameti Ida päästekeskusele muudetud evakuatsiooniskeemid.**
2. **Paigaldada kogu hoonesse evakuatsioonivalgustus selliselt, et see vastaks kehtivatele tuleohutusnõuetele.**
3. **Moodustada kogu hoones tuletõkkesektsioonid vastavalt tuleohutusnõuetele**
4. **Paigaldada automaatne tulekahjusignalisatsioonisüsteem selliselt, et see hõlmaks kogu hoonet ning vastaks tuleohutusnõuetele**

Projekteerimisel peab olema arvestatud olemasoleva situatsiooniga (hoones tehtud ümberehitused, paigaldatud seaded jne) ning joonistes peab olema selgelt näidatud olemasolevad ja uuesti paigaldatavad konstruktsioonid ja elementid, peavad olema näidatud olemasolevad ja uuesti paigaldatavad seaded.

**TÖÖVÕTJA TEGEVUSED JA KOHUSTUSED**

Käesoleva hanke eesmärgiks on leida projekteerimistööde peatöövõtja (edaspidi Töövõtja), kelle ülesandeks on lähtuvalt Tellija eesmärgist nõustada Tellijat, teostada vajalikud uuringud ja projekteerimistööd.

Allpool loetletud tegevused laienevad kogu käesoleva riigihanke objektile.

| **Jrk** | **Tegevus** | **Selgitused/eesmärk** |
| --- | --- | --- |
| **1.** | **Lähteandmete ja alusdokumentide kogumine** | Eesmärgiks on koguda vajalik dokumentatsioon, mis on vajalik projekteerimistööde teostamiseks.   * Ehitusprojekt: OÜ Tektonika, töö nr 6-PP * Sillamäe Spordikompleksi Kalev rekonstrueerimise projekt, töö nr 240410/PP, OÜ Zoroaster, 2010.a * Päästeameti 7.11.2018 ettekirjutus nr 7.2-6.4/2150 * Päästeameti 27.06.2019 ettekirjutus nr 7.2-6.4/1545 |
| **2.** | **Ettevalmistustööd uuringud ja mõõdistused** | Olemasoleva hoone põhjaliku ülevaatuste ja vajalike mõõdistamiste teostamine.  Tööd tuleb teostada vastavalt vajadusele sellises mahus, et oleks tagatud ehitise projekteerimiseks vajalike lähteandmete olemasolu. Töövõtja vastutab kõikide projekteerimistööde teostamiseks vajalike eelnevate uuringute läbiviimise eest.  Töövõtja ülesandeks on taotleda kõik projekteerimise alustamiseks vajalikud tehnilised tingimused võrguvaldajatelt. Sellega seotud kulu ja lõivud tasub töövõtja ja neid kulusid tuleb arvestada projekteerimistööde maksumuses. |
| **3.** | **Projekteerimis-tööd** | Projektdokumentatsioon tuleb koostada **põhiprojekti** mahus.  Projekteerimine tuleb teostada lähtuvalt kehtivatest õigusaktidest ja standarditest sealhulgas:   * Majandus- ja kommunikatsiooniministri 17. juuli 2015. a määrusele nr 97 „Nõuded ehitusprojektile“ ja sellest tulenevatele Eesti Vabariigi standarditele EVS\_811, EVS\_865 * Siseministri määrus 07.01.2013 nr 1 „Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“. * EVS 812-7:2018 Ehitiste tuleohutus   Projektdokumentatsioon peab sisaldama kõiki projektiosasid, mis on vajalikud Tellija eesmärgi realiseerimiseks või kaasnevad nendega.  Sealhulgas tuleb projekteerida vähemalt järgnevad projekti osad:   * tuleohutuse osa; * evakuatsiooni- ja avariivalgustus; * automaatse tulekahjusignalisatsioon; * muud projekti osad sellises mahus, mis on vajalikud Tellija eesmärgi saavutamiseks või on vajalikud eelnimetatud nimetatud ehitustööde ja tehnosüsteemide toimimiseks. |
| **4.** | **Detailse ehitusmahtude loetelu koostamine** | Projekti koosseisus esitatakse eraldi köitena töömahtude loetelu ja maksumuse eelhinnang. Tööde mahtude loetelu ja maksumuse eelhinnang koostatakse EVS 885:2005 alusel. Ehituseelarve peab arvestama ehitusturul kehtivat hinnataset. |
| **5.** | **Vajalike kooskõlastuste hankimine** | Projekteerimisdokumentatsioonid tuleb enne üleandmist kooskõlastada:   * Ida-Eesti Päästekeskuse tuleohutusbüroo, * Sillamäe Spordikompleksi Kalev esindaja, * muud vajalikud kooskõlastused ja load.   *Töövõtja poolt koostatud Projektlahenduse õigsuse ja nõuetele vastavuse eest vastutab Töövõtja ning Tellija kooskõlastus ei vähenda ega vabasta Töövõtjat vastutusest, s.t. täisvastutus teostatu eest lasub Töövõtjal* |
| **6.** | **Ehitusloa/lubade hankimine** | Töövõtja kohustuseks on hankida hoone omaniku nimel ehitusluba/ehitusload kohalikust omavalitsusest.  **Sillamäe Linnavalitsus riigilõivu ehitusloa eest ei nõua.** |
| **7.** | **Muud kohustused** | Muud kohustused, mis on määratud hankedokumentides, tehnilises kirjelduses, hankelepingus või on vajalikud Tellija eesmärgi realiseerimiseks. |
| **8.** | **Nõuded projektdokumentatsiooni vormistamisele** | Projektdokumentatsioon antakse põhiprojekti staadiumis Hankijale üle kolmes (3) eksemplaris paberkandjal ja ühes eksemplaris digitaalselt DVD plaadil (dwg failina ja PDF failina). |